Diari Oficial de la Generalitat Valenciana


Sumari del DOGV 748, del 25-01-1988 (1988/810424)

ORDRE de 15 de gener de 1988, de la Conselleria d'Economia i Hisenda, per la qual es desplega el Decret 169/1987, de 26 d'octubre, del Consell de la Generalitat Valenciana, el qual regula la intervenció de la inversió.
--------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/01/15/(1)/dof/vci/html**

### Dades del document

Número de DOGV
:   748

Data del DOGV
:   25-01-1988

Secció del DOGV
:   DISPOSICIONS GENERALS

Número del document
:   1988/810424


Data del document
:   15-01-1988

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 15 de gener de 1988, de la Conselleria d'Economia i Hisenda, per la qual es desplega el Decret 169/87, de 26 d'octubre, del Consell de la Generalitat Valenciana, el qual regula la intervenció de la inversió.  
Una vegada publicat el Decret 169/87 del Consell de la Generalitat Valenciana, pel qual es regula la intervenció de la inversió, cal desplegar-ne el contingut i especificar algun dels aspectes que s'hi regulen.  
Per això, fent ús de l'autorització continguda en l'art. 9 del Decret esmentat  
ORDENE:  
Article primer  
La intervenció de la inversió afectar a les quantitats destinades a realitzar obres, serveis i adquisicions.  
Serà previa quan haja de servir de base a l?expedició de manaments de ferm i serà posterior quan tinga per objecte acreditar l?ús que s'ha donat a les quantitats lliurades a justificar.  
Article segon  
1. Quan, per a informar sobre la comprovació de les inversions realitzades, no calga la possessió de coneixements tècnics, aquesta comprovació serà encomanada als Interventors Delegats de la Intervenció General de la Generalitat Valenciana i, si no n'hi ha, als funcionaris que legalment els substitueixen.  
2. Malgrat el que disposa el paràgraf anterior, l?Interventor General, quan ho considere oportú, podrà designar altres funcionaris per actuar tant en una determinada comprovació com, amb caràcter general i permanent, per a totes aquelles que afecten a una Conselleria, Direcció General, Centre, Dependència o Organisme Provincial, en què es realitze la funció.  
Article tercer  
A l?efecte del que disposa l'art. 4 del Decret 169/1987, la comprovació de les recepcions no requerirà la possessió de coneixements tècnics quan s'hagen de referir a objectes determinables per un número, una qualitat o unes condicions usuals en el comerç, o la procedència dels quals està acreditada pel nom o març comercial que hi conste.  
Article quart  
Si en intervenir la comprovació d'una recepció, es manifesta que el funcionari designat no és l'adequat per a efectuarla, o es considera que cal assessorament especial, se suspendran les actuacions i es comunicarà a l?Interventor General perquè en prenga coneixement.  
Article cinqué  
Les sol·licituds que es formulen a l?Interventor General per a la designació de representant s'efectuaran d'acord amb el model que es publica en l'Annex I d'aquesta Ordre.  
Les designacions s'efectuaran segons el model publicat en l'Annex II, que es notificarà al sol·licitant i als representants.  
Article sisé  
Sense perjudici del que estableix l'art. 7 del Decret 169/87, quan es posen dificultats a les recepcions, l?Interventor Delegat actuari ho comunicarà a la Intervenció General i adjuntarà informe sobre els motius que les han produïdes.  
Article seté  
Els comptes que es formulen reclamant indemnitzacions es trametran a la Intervenció General utilitzant el model de l'Annex III d'aquesta Ordre. En tot cas, caldrà que s'hi adjunten com a justificants l?ordre de designació i un exemplar d'acta de recepció. Quan en una jornada s'alce més d'una acta serà suficient amb una per a justificar la indemnització.  
Article vuité  
Els Interventors Delegats trametran les actes subscrites cada mes, al final d'aquest i en el transcurs dels deu primers dies del següent, a la Intervenció General, la qual controlarà el compliment efectiu de les designacions sol·licitades.  
Article nové  
L'Interventor General de la Generalitat Valenciana dictarà les instruccions necessàries per a l'aplicació del que disposa aquesta Ordre.  
València, 15 de gener de 1988.  
El Conseller d'Economia i Hisenda,  
ANTONI BIRLANGA CASANOVA  
Veure annex


Còpia Permalink ELI